163. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.31658 της 3/8 Ιουλ. 1985 (ΦΕΚ Β΄ 416) Καθορισμός ύψους επιδόματος νεοεισερχομένων στην αγορά εργασίας, διάρκειας καταβολής του, διαδικασίας, δικαιολογητικών κλπ. και γεωγραφική επέκταση του θεσμού. Έχοντας υπόψη: 1.Τις διατάξεις των άρθρ.2 παρ. 1 περίπτ. γ΄ και παρ. 2, 5 και 15 παρ. 5 του Νόμ. 1545/85 «Εθνικό σύστημα προστασίας από την ανεργία και άλλες διατάξεις». 2.Τη 7198/1985 πρόταση και γνώμη του Δ.Σ. του Ο.Α.Ε.Δ. (αρ. συνεδρίασης 153/18.6.85) που μας υποβλήθηκε με το 92912/24.6.1985 έγγραφο του Οργανισμού, αποφασίζουμε: Καθορίζουμε το ύψος και τη διάρκεια του επιδόματος των νεοεισερχόμενων στην αγορά εργασίας, τη διαδικασία και τα δικαιολογητικά καταβολής του, τον έλεγχο ανεργίας, αναστολής ή διακοπής της επιδότησης, το χρόνο παραγραφής του δικαιώματος είσπραξης του επιδόματος, καθώς και τη γεωγραφική επέκταση του θεσμού ως εξής: Ι.Καθορισμός ύψους και διάρκειας επιδόματος. 1.Το μηνιαίο ποσό του επιδόματος ορίζεται ίσο προς 15.000 δραχμ., το οποίο προσαυξάνεται κατά 1.000 δρχ. για κάθε ανήλικο παιδί του δικαιούχου και τον ή την μη επιδοτούμενο σύζυγο. Το καταβαλλόμενο συνολικό μηνιαίο ποσό δεν μπορεί να υπερβαίνει τα 20 βασικά ημερήσια επιδόματα ανεργίας. 2.Το επίδομα καταβάλλεται στο τέλος κάθε μήνα για χρονικό διάστημα 5 μηνών και αρχίζει την επόμενη της συμπλήρωσης του απαιτούμενου χρονικού ορίου παραμονής σε κατάσταση ανεργίας. ΙΙ.Διαδικασία και δικαιολογητικά για την καταβολή του επιδόματος: 1.Το Γραφείο Εργασίας του Ο.Α.Ε.Δ. χορηγεί στον άνεργο σχετικό σημείωμα για την πλήρωση της προϋπόθεσης που προβλέπεται από τη διάταξη του άρθρ.2 παρ. 1 εδάφ. γ΄ του Νόμ. 1545/1985. Ο άνεργος υποχρεούται να προσκομίσει το σημείωμα στην Υπηρεσία Παροχών μέσα σε ένα μήνα από τη συμπλήρωση του εξαμήνου της παραμονής σε κατάσταση ανεργίας, διαφορετικά επέρχεται απόσβεση του δικαιώματος για επιδότηση. 2.Για την είσπραξη του επιδόματος, ο άνεργος υποβάλλει στην Υπηρεσία Παροχών τα εξής δικαιολογητικά: α)Ασφαλιστικό βιβλιάριο, εφόσον έχει απογραφεί σε ασφαλιστικό Ταμείο. β)Πιστοποιητικό οικογενειακής κατάστασης ή άλλο σχετικό δημόσιο έγγραφο αποδεικτικό της οικογενειακής του κατάστασης. γ)Υπεύθυνη δήλωση του Ν.Δ. 105/1969 στην οποία θα δηλώσει ότι: αα)Δεν πραγματοποίησε περισσότερα από 80 ημερομίσθια σε συνεχή ή διαλείπουσα απασχόληση μετά την εγγραφή του στο ειδικό μητρώο ανέργων. ββ)Δεν ασκεί ελεύθερο ή άλλο επάγγελμα, ούτε εργάζεται σε επιχείρηση του πατέρα, της μητέρας ή της (του) συζύγου. γγ)Δεν συνταξιοδοτείται και δεν έχει επιδοτηθεί για ανεργία. δδ)Ο (η) σύζυγός του (της) δεν απασχολείται, δεν συνταξιοδοτείται ούτε λαμβάνει το επίδομα αυτό. εε)Δεν απασχολείται σε γεωργικές, δασικές ή κτηνοτροφικές εργασίες. στ)Εφόσον αναλάβει εργασία ή ασθενήσει ή συνταξιοδοτηθεί, υποχρεούται να το γνωρίσει αμέσως στην Υπηρεσία Παροχών. III.Έλεγχος ανεργίας, αναστολή, διακοπή της επιδότησης, παραγραφή του δικαιώματος για την είσπραξη του επιδόματος. 1.Ο άνεργος υποχρεούται να εμφανίζεται στην αρμόδια Υπηρεσία Απασχόλησης του ΟΑΕΔ μία φορά το 15νθήμερο. Σε περίπτωση παράβασης της υποχρέωσής του, επιβάλλονται ανάλογα οι κυρώσεις που καθορίζει το Π.Δ. 679/1982. 2.Για την αναστολή της επιδότησης εφαρμόζονται ανάλογα οι διατάξεις του άρθρ. 22 του Ν.Δ. 2961/1954 και του άρθρ. 7 του Κανονισμού Παροχών Ανεργίας του ΟΑΕΔ. Η επιδότηση συνεχίζεται αν, εντός εξαμήνου από την έναρξη της επιδότησης και 60 ημερών από την άρση του λόγου της αναστολής, υποβληθεί σχετική αίτηση στην αρμόδια Υπηρεσία Παροχών. Επέρχεται απόσβεση του δικαιώματος για συνέχιση της επιδότησης, όταν ο άνεργος δημιούργησε προϋποθέσεις για τακτική επιδότηση. 3.Επέρχεται διακοπή της επιδότησης: α)Όταν ο άνεργος δεν αποδέχεται απασχόληση που του προσφέρεται σύμφωνα με τη διάταξη της παρ.4 του άρθρ.2 του Νόμ. 1545/1985. β)Στις περιπτώσεις που καθορίζει η διάταξη του άρθρ.8 παρ.1 και 2 του Κανονισμού Παροχών Ανεργίας του ΟΑΕΔ. γ)Όταν ο επιδοτούμενος δεν δηλώσει αμέσως στην Υπηρεσία την ανάληψη εργασίας και εξακολουθεί να εισπράττει το επίδομα. 4.Η αξίωση για το επίδομα ανεργίας παραγράφεται μετά 60 ημέρες από τότε που είναι απαιτητό. IV.Διάρκεια παραμονής στα ειδικά μητρώα ανέργων νέων. Μειώνεται από 12 σε 6 μήνες, από την ημέρα εγγραφής στα ειδικά μητρώα, η χρονική περίοδος παραμονής σε κατάσταση ανεργίας. V .Γεωγραφική επέκταση του θεσμού. «Επεκτείνεται η εφαρμογή των διατάξεων του άρθρ.2 του Νόμ. 1545/85 σε όλη τη Χώρα. Οι γραμμένοι στα ειδικά μητρώα νεοεισερχομένων όλης της χώρας υποχρεούνται κατά τη διάρκεια της εξάμηνης παραμονής τους σε κατάσταση ανεργίας να εμφανίζονται για τον έλεγχο της ανεργίας τους μία φορά το μήνα, στις υπηρεσίες του ΟΑΕΔ που απογράφηκαν ως άνεργοι. (Αντί για τη σελ. 98,689) Σελ. 98,689(α) Τεύχος Θ81-Σελ. 73 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.163 Η ισχύς της διάταξης αυτής αρχίζει τη 18 Μαρτίου 1986». Το κεφάλ. V αντικαταστάθηκε ως άνω από την 30663/1-24 Απρ. 1986 (ΦΕΚ Β΄ 305) αποφ. Γεν. Γραμ. Υπ. Εργασίας. VI.Άλλες διατάξεις. 1.Κατ’ αποφάσεως του Δ/ντή της Υπηρεσίας Απασχόλησης και Παροχών ασκείται, από αυτόν που έχει έννομο συμφέρον, ένσταση μέσα σε ένα μήνα από την κοινοποίηση της απόφασης, ενώπιον της επιτροπής της αρμόδιας Περ/κής Δ/νσης. Κατά της απόφασης της επιτροπής της Περ/κής Δ/νσης, προκειμένου για αμφισβητήσεις ως προς την πλήρωση των προϋποθέσεων υπαγωγής στις διατάξεις του άρθρ.2 παρ. 1, 2, 3, του Νόμ. 1545/85 και της παρούσας απόφασης, πλην της περίπτ. 3α της παρ. III, μπορεί να ασκηθεί από τον ενδιαφερόμενο έφεση στην Επιτροπή Επίλυσης Ασφαλιστικών Διαφορών μέσα σε 30 ημέρες από την κοινοποίηση της απόφασης. 2.Το επίδομα καταβάλλεται στον ίδιο τον άνεργο εκτός αν πρόκειται για διαφορά λόγω αναστολής ή διακοπής της επιδότησης, οπότε μπορεί να καταβληθεί σε ειδικά εξουσιοδοτημένο πρόσωπο. 3.Το πρόσωπο που επιδοτήθηκε βάσει της διάταξης του άρθρ. 2 του Νόμ. 1545/1985, δεν μπορεί να επιδοτηθεί και πάλι βάσει της αυτής διάταξης. 4.Όταν έχουν δικαίωμα επιδότησης και οι δύο σύζυγοι το επίδομα καταβάλλεται σ’ αυτόν που υποδεικνύεται με κοινή δήλωσή τους. Αν οι σύζυγοι διαφωνούν, το επίδομα καταβάλλεται κατά 50% στο σύζυγο και κατά 50% στη σύζυγο. 